Γουλιέλμος Φρειδερίκος Ερνέστος του Σάουμπουργκ-Λίππε

Να μη συγχέεται με τον Γουλιέλμο πρίγκιπα του Σάουμπουργκ-Λίππε.

μικρογραφία|200εσ|Ο Γουλιέλμος κόμης του Σάουμπουργκ-Λίππε.
Ο Γουλιέλμος Φρειδερίκος Ερνέστος του Σάουμπουργκ-Λίππε (, 9 Ιανουαρίου 1724 – 10 Σεπτεμβρίου 1777) από τον Οίκο του Λίππε, ήταν Γερμανός κόμης Σάουμπουργκ-Λίππε-Μπύκεμπουργκ, ένας σημαντικός στρατιωτικός διοικητής στον Επταετή Πόλεμο, στρατηγός Πυροβολικού (generalfeldzeugmeister) του εκλεκτοράτου του ΜπράουνσβαΛιγκ-Λύνεμπουργκ, Βρετανός στρατάρχης (generalfeldmarschall) και εγγονός του Γεωργίου Α' της Μεγάλης Βρετανίας.

 Βιογραφία 
Ο Φρειδερίκος Γουλιέλμος Ερνέστος γεννήθηκε στο Λονδίνο ως ο γιος του Αλβέρτου Βόλφγκανγκ κόμη του Σάουμπουργκ-Λίππε και της πρώτης του συζύγου, Μαργαρίτας Γκέρτρουντ κόμισσας του Όεϊνχαουζεν (1701–1726), μιας υποτιθέμενης νόθης κόρης του Γεωργίου Α΄ της Μεγάλης Βρετανίας και της ερωμένης της Έρεγκαρντ Μελουζίνε φον ντερ Σούλενμπουργκ.

Συνόδευσε τον πατέρα του στην εκστρατεία του στην ολλανδική υπηρεσία κατά τη διάρκεια του Πολέμου της Αυστριακής Διαδοχής (1740-1748), και ήταν παρών στη μάχη του Ντέτινγκεν (1743). Στη συνέχεια πολέμησε στην Αυστριακή υπηρεσία στην ιταλική εκστρατεία τους. Διαδέχθηκε τον πατέρα του ως κόμης στις 25 Οκτωβρίου 1748.

 Επταετής Πόλεμος 
Ως κόμης και στρατηγός του Πυροβολικού (generalfeldzeugmeister) τάχθηκε στο πλευρό της Πρωσίας κατά τη διάρκεια του Επταετούς Πολέμου. Διακρίθηκε ως κεφαλής του συμμαχικού πυροβολικού κατά τη μάχη του Μίντεν και ανταμείφθηκε με τη συνολική διοίκηση του συμμαχικού πυροβολικού.

 Πορτογαλία 
Το 1762, κατόπιν αιτήματος του μαρκήσιου του Πομπάλ (του Πορτογάλου Υπουργού Εξωτερικών) οδήγησε, ως στρατηγός (generalissimus), τα συμμαχικά στρατεύματα στην Πορτογαλία κατά της ισπανικής εισβολής. Ο Γουλιέλμος διεξήγαγε μια λαμπρή αμυντική εκστρατεία πορειών και αντεπορειών, έτσι ώστε ο εχθρός, αν και είχε υπεροχή τρεις προς έναν σε αριθμούς, πάντα αντιμετώπιζε υπερασπιστές σε καλή θέση, και δεν τόλμησε ποτέ να ρισκάρει μια ολική επίθεση. Μετά από αίτημα του Πομπάλ, ο Λίππε έμεινε για έναν χρόνο μετά την ειρηνευτική συμφωνία του 1763.
μικρογραφία| Η σύζυγος του Γουλιέλμου, Μαρία Βαρβάρα Ελεονώρα.
Ήταν επίσης ένας με επιρροή στρατιωτικός θεωρητικός και υποστηρικτής του αμυντικού πολέμου. Ένα από τα πιο γνωστά του συνθήματα είναι: "Kein anderer als der Defensivkrieg ist rechtmäßig!" («Μόνο ο αμυντικός πόλεμος δικαιολογείται!»)

Απεβίωσε στο Βέλπινγκχαουζεν και τον διαδέχθηκε ο εξάδελφός του Φίλιππος Β' κόμης του Λίππε-Αλφέρντισεν. Ως μία από τις μεγαλύτερες προσωπικότητες της Γερμανικής ιστορίας, τιμάται η μνήμη του με προτομή στον ναό της Βαλχάλα.

 Οικογένεια 
Το 1764 ο Γουλιέλμος είχε δύο παιδιά, τον Ιωσήφ και την Oλυμπία Πετρονέλια.  Γεννήθηκαν στο Έλβας της Πορτογαλίας. Η Ολυμπία βαπτίστηκε στην εκκλησία «Μάτριτς» στην πόλη Κάμπο Μάγιορ στις 24 Ιουνίου 1764. Χρόνια μετά, πριν από το γάμο της, η Ολυμπία αναγνωρίστηκε από τον εξάδελφο τού πατέρα της, Φίλιππο Β', και το όνομά της άλλαξε σε Oλυμπία Πετρονέλια Ερνεστίνα του Σάουμπουργκ-Λίππε. Η Ολυμπία απεβίωσε στις 25 Νοεμβρίου 1822.

Ο Γουλιέλμος νεύτηκε στις 12 Νοεμβρίου 1765 στο Στάτχαγκεν με τη Μαρία Βαρβάρα Ελεονώρα κόμισσα του Λίππε-Μπήστερφελντ (1744–1776), κόρη του Φρειδερίκου Καρόλου Αυγούστου, κόμη του Λίππε. Είχαν δύο παιδιά: Αιμιλία (1771-1774) απεβ. 3 ετών και ένας ανώνυμος γιος (1772) απεβ. νήπιο.

 Δείτε επίσης 
 Οχυρό κόμης του Λίππε, ένα φρούριο για την προστασία της Πορτογαλίας κατά τη διάρκεια του Επταετούς Πολέμου
 Βίλχελμσταϊν, ένα τεχνητό οχυρωμένο νησί στη λίμνη Στάινχουντερ Μέερ, που κατασκευάστηκε με τις εντολές τού κόμη.
 Στάινχουντερ Χεχτ, ένα πειραματικό υποβρύχιο, που κατασκευάστηκε στο Βίλχελμσταϊν.

 Παραπομπές 

 Εξωτερικοί σύνδεσμοι 


Κατηγορία:Οίκος του Λίππε